recursal/SuperWikiNEXT-32B huggingface dataset:
Osa artikkelisarjaa
 **Buddhalaisuus** 

Historia 

* Gautama Buddha
* Buddhalaiset neuvostot


Perusteet 

* Neljä jaloa totuutta
* Jalo kahdeksanosainen polku
* etiikka
* Nirvana · valaistuminen
* Kolme jalokiveä
* (dharma · sangha · Buddha)


Tärkeitä käsitteitä 

* Kolme olemassaolon merkkiä
* (dukkha · anicca · anatta)
* Skandha
* Samsara
* Jälleensyntymä
* Pratītyasamutpāda · Karma


Harjoittaminen 

* Bodhisattva
* Pāramitā
* Buddhalainen meditaatio


Koulukunnat 

* Theravāda
* Mahāyāna
* Vajrayāna


 

 malline: näytä • keskustele • muokkaa 

**Skandha** (suom. *kasa*) eli kokemuksen osatekijä on viisiosainen kokonaisuus, jonka buddhalaisuudessa opetetaan synnyttävän kokemus olemassaolosta. Viittä skandhaa kutsutaan myös viideksi aggregaatiksi. Viisi skandhaa ovat jatkuvassa muutoksen tilassa, jossa ne ilmestyvät ja katoavat. Buddhalaisuus opettaakin, että minkään näistä osatekijöistä ei voida mieltää olevan "minä" tai "minuus".

Kun tietty kohde havaitaan, siihen liittyy viisi tekijää. Ensin on *muoto*, johon tässä kuuluu myös ääni, haju, maku ja tuntoaistimus. Toiseksi seuraa *tuntemus*, joka voi olla miellyttävä, epämiellyttävä tai neutraali. Kolmas aggregaatti on *erottelukyky*. Erottelemme yksityiskohtia siitä mitä havaitsemme; kohde voi olla esimerkiksi punainen tai valkoinen. Neljäntenä ovat *ajatukset* eli mielen liikkeet. Toinen ja kolmas aggregaatti sisältyvät neljänteen. Viidentenä *on tajunta*, jossa on kuusi osaa: viisi aistitajuntaa sekä ajatustajunta.

Theravadan opetuksissa kärsimys nousee takertumisesta ja samaistumisesta viiteen skandhaan ja kärsimys lakkaa kun takertuminen poistetaan. Mahayanassa painotetaan sitä, kuinka todellinen vapaus saavutetaan kun nähdään viiden skandhan luontainen tyhjyys ja havaitaan, että niillä ei ole muista ilmiöistä erillään olevaa olemassaoloa.

Lähteet
-------

1. ↑  Buddhalainen sanasto *www.nic.fi*.  Arkistoitu 3.9.2014. Viitattu 19.8.2015.

Aiheesta muualla
----------------

Viisi kokemuksemme osatekijää eli viisi skandhaa (Arkistoitu – Internet Archive)
**Skandinaviska Socialistförbundet i Amerika** (engl. *The Scandinavian Socialist Federation of America*) oli vuonna 1910 perustettu Amerikan sosialistisen puolueen skandinaavinen järjestö.

Järjestö perustettiin Chicagossa heinäkuussa 1910 pidetyssä skandinaavisiirtolaisten sosialistikerhojen kokouksessa. Se haki saman tien jäsenyyttä Amerikan sosialistisessa puolueessa. Vuoden 1911 alussa Skandinaviska Socialistförbundetissa oli seitsemän kerhoa ja 216 jäsentä, mutta vuonna 1918 kerhojen määrä oli kasvanut 68:aan ja jäsenmäärä yli 3 700:aan. Norjalaiset ja tanskalaiset muodostivat aluksi jäsenten enemmistön, mutta myöhemmin ruotsalaisia on arvioitu olleen noin 70 %. Maantieteellisesti jäsenkunta keskittyi Keskilännen alueelle.

Skandinaviska Socialistförbundetin toiminta keskittyi propaganda- ja valistustyöhön. Se julkaisi ruotsinkielistä *Svenska Socialistenia* sekä tanskan- ja norjankielistä *Social-Demokraten* -lehteä. Vuonna 1915 järjestö perusti oman kustannusyhtiön, joka tuotti jonkin verran myös kirjallisuutta.

Lokakuun vallankumouksen jälkeen Skandinaviska Socialistförbundetin enemmistö asettui tukemaan kommunisteja ja Kolmatta internationaalia. Järjestö erosi Amerikan sosialistisesta puolueesta vuonna 1920, jolloin sen jäsenmäärä oli laskenut alle 2 600:n. Vuoden 1921 lopulla Skandinaviska Socialistförbundet ja Amerikan sosialistista työväenpuoluetta tukeneen Skandinaviska Socialistiska Arbetareförbundetin kommunistinen ryhmä muodostivat Förenade Skandinaviska Socialistförbundet av Amerika (*United Scandinavian Socialist Federation*) -nimisen järjestön, joka marraskuussa 1922 liittyi kommunistiseen Workers’ Partyyn. Samalla järjestö menetti Amerikan sosialistipuolueesta eroamisen jälkeen liittyneet IWW:n kannattajat. Sosialistipuolueen skandinaavit eivät enää onnistuneet järjestäytymään.

Förenade Skandinaviska Socialistförbundet av Amerika lakkautettiin muiden siirtolaisjärjestöjen tavoin Yhdysvaltain kommunistisen puolueen uudelleenjärjestelyn eli "bolševisoinnin" yhteydessä vuonna 1925. Vuonna 1928 kommunistit perustivat sen tilalle uuden Skandinaviska Arbetarförbundet i Amerika (*Scandinavian Workers’ League of America*) -järjestön, jonka toiminta lakkasi 1930-luvun lopussa.

Lähteet
-------

1. 1 2 3 4  Nordahl, Per: *Weaving the Ethnic Fabric: Social Networks Among Swedish-American Radicals in Chicago 1890–1940*, s. 54–56. Umeå: Department of History, Umeå University, 1994. ISBN 91-7174-955-1.
2. 1 2 3  Hoerder, Dirk (ed.): *The Immigrant Labor Press in North America, 1840s-1970s: An Annotated Bibliography. Volume 1: Migrants from Northern Europe*, s. 143–144. New York, Westport, London: Greenwood Press, 1987. ISBN 0-313-24638-6.
3. ↑  Brook, Michael: Radical Literature in Swedish America: A Narrative Survey.  *Swedish-American Historical Quarterly (North Park University)*, 1969, 20. vsk, nro 3, s. 121–122. Artikkelin verkkoversio.
Lexus CT 200h sisältä
Lexus CT 200h Pariisin autonäyttelyssä
Lexus CT 200h F-Sport
**Lexus CT 200h** on Toyotan luksusautomerkin Lexuksen valmistama hybridiauto ja pienin Lexuksen tuotantoon tulleista autoista koskaan. Sen hybriditekniikka on tuttu Toyota Priuksesta ja Auris HSD:stä.

Auto esiteltiin Geneven autonäyttelyssä maaliskuussa 2010. Suomeen se tuli markkinoille maaliskuussa 2011.

Vuoden 2011 Euro NCAP -kolaritestistä Lexus CT 200h sai tulokseksi täydet viisi tähteä.

Perustietoa
-----------

#### Ominaisuudet


|  |  |  |
| --- | --- | --- |
| • LED-ajovalot | • Edistyksellinen jousitus | • Materiaalit biolähteistä |
| • Pre-Crash -turvajärjestelmä | • Neljä ajotilaa ja kaksoismittaristo | • Somisteet |
| • Täyshybridi-teknologia | • Ergonominen ohjaamo | • Kangas tai nahka |
| • Aktiivinen turvallisuus | • Mark Levinson -äänentoisto | • Navigointi kiintolevyllä |
| • Aerodynaminen suorituskyky | • Automaattinen ilmastointi | • Remote touch |

#### Moottori

CT:n voimanlähteenä toimii 1.8 –litraisen bensiinimoottorin ja sähkömoottorin yhdistelmä.

##### Bensiinimoottorin tekniset tiedot

• Kuutiotilavuus = 1798 cc
• Sylinteriluku / venttiilit = L4 / 16
• Venttiilikoneisto = VVT-i
• Suurin teho = 73 kW
• Suurin vääntö = 142 Nm
##### Sähkömoottorin tekniset tiedot

• Suurin teho = 60 kW
• Suurin vääntö = 207 Nm
#### Renkaat

Autoon on asennettu 17 tuuman vanteet ja energiaa säästävät renkaat.

Ajotilat
--------

Autolla on neljä ajotilaa: EV, Eco, Normal ja Sport.

EVAuto kulkee pelkällä sähkömoottorilla jopa 45km/h vauhtia päästöttä, kuluttamatta polttoainetta ja lähes äänettömästi. Mittariston valaistus sininen.
EcoSähkömoottori tukee bensiinimoottoria ympäristöystävällisesti. Mittariston valaistus sininen.
NormalTavallinen hybridiajo. Sähkömoottori tukee bensiinimoottoria. Mittariston valaistus sininen.
SportKaasutin virittyy suorempaan kiihdytykseen lisäten akkutehon 500 voltista 650 volttiin. Myös ohjaustehostin, ajovakaus ja voimansiirron hallinta säätyy virittyy energisempää ajoa varten. Samalla ekomittari muuttuu kierroslukumittariksi ja mittariston valaistus sinisestä urheilullisen punaiseksi.

Lähteet
-------

1. ↑  Lexus CT 200h 2011 Euro NCAP. Viitattu 30.7.2018. (englanniksi)

Aiheesta muualla
----------------

* www.lexus.fi (Arkistoitu – Internet Archive)
* www.darkersideofgreen.com (englanniksi)
* www.automerkit.fi (Arkistoitu – Internet Archive)
* www.autotalli.com[vanhentunut linkki]
* www.ksml.fi (Arkistoitu – Internet Archive)
**Villiam (Viljam) Aleksander Saaristo** (16. marraskuuta 1888 Tampere – 18. kesäkuuta 1948 Tampere) oli suomalainen toimittaja ja asianajaja, joka työskenteli muun muassa *Kansan Lehden* päätoimittajana. Hän oli keskeisin hahmo, kun sisällissodan lamauttamaa Tampereen työväenliikkeen toimintaa käynnistettiin uudelleen syksyllä 1918.

Saaristo työskenteli nuorena Matti Vuolukan ja Alexander Halosen kustannusliikkeissä, kunnes siirtyi apulaiseksi Kaarlo Salmelan asianajotoimistoon. Vuonna 1917 Saaristo aloitti *Kansan Lehteä* julkaisseen Tampereen Työväen Sanomalehti Oy:n konttoristina ja toimi myöhemmin konttoripäällikkönä. Sisällissodan jälkeen Saaristo oli organisoimassa uudelleen muun muassa Tampereen työväenyhdistyksen toimintaa, ja vuonna 1919 hän hoiti sodan aikana lakkautetun *Kansan Lehden* päätoimittajan tehtäviä. Vuosina 1929 Saaristo perusti oman asianajotoimiston.

Saaristo oli 1920-luvulla myös Tampereen kaupunginvaltuuston jäsen ja toimi Tampereen työväenyhdistyksen puheenjohtajana 1920–1926. Lisäksi hän kuului muun muassa Työväen Näyttämöiden Liiton hallitukseen.

Lähteet
-------

1. ↑  Kansallisarkisto: Kansaneläkelaitoksen henkilökortit -arkisto: Saaristo Wiljam Aleks *digihakemisto.net*. Viitattu 12.5.2023.
2. ↑  Tampereen seurakuntayhtymä: Saaristo Villiam Aleksander, Kalevankankaan hautausmaa, Tampere, alue 00, kortteli 012, rivi 16, paikka 00020 *hautahaku.fi*. Viitattu 12.5.2023.
3. 1 2 3  Toveri Viljam Saaristo 50 vuotta.  *Kansan Lehti*, 16.11.1938, nro 266, s. 3. Kansalliskirjasto. Viitattu 9.5.2023.
4. ↑  S. Työväen Näyttämöjen liiton johto päätetty pysyttää Tampereella.  *Kansan Lehti*, 29.5.1928, nro 122, s. 1. Kansalliskirjasto. Viitattu 9.5.2023.
Logo
**Western Sahara Resource Watch (WSRW)** on vuonna 2004 perustettu kansainvälinen verkosto-organisaatio, joka työskentelee solidaarisuudesta Länsi-Saharan kansaa kohtaan. WSRW koostuu lähes 40 erimaalaisesta organisaatioista ja yksityishenkilöistä, jotka tutkivat ja tuovat julki luonnonvaroiltaan rikkaassa Länsi-Saharassa kauppaa käyvien ulkomaisten yhtiöiden toimintaa. 

Länsi-Sahara on Marokon miehittämä. Marokon hallitus käyttää ulkomaisten yhtiöiden ja hallitusten kanssa Länsi-Saharan luonnonvaroja hyväkseen. YK:n laintulkinnan mukaan, vuodelta 2002, luonnonvarojen käyttö Länsi-Saharassa loukkaa kansainvälistä oikeutta, mikäli se tapahtuu Sahrawi-kansan tahdon ja toiveet sivuuttaen. WSRW työskentelee tuodakseen tämän lakiasian tunnetuksi kansainvälisessä liiketoiminnassa, kehottaen ulkomaisia yhtiöitä ja hallituksia kunnioittamaan YK:n laintulkintaa pysyttelemällä poissa alueelta kunnes ratkaisu poliittiseen konfliktiin on löytynyt.

WSRW on paheksunut kansainvälisiä fosfaatti-, öljy- ja kalastusteollisuutta miehitetyssä Länsi-Saharassa. WSRW on vuodesta 2006 työskennellyt Fish Elsewhere -kampanjan puitteissa estääkseen EU:ta maksamasta Marokolle kalastaakseen miehitetyllä alueella. Useat yhtiöt ovat lopettaneet toimintansa Länsi-Saharassa WSRW:n kansainvälisten kampanjoiden myötävaikutuksesta.

Aiheesta muualla
----------------

* WSRW
**Westerlund 1-26** eli lyhyemmin **W26** on punainen yli- tai hyperjättiläistähti Alttarin tähdistössä. Se on yksi oman galaksimme suurimpia ja kirkkaimpia tunnettuja tähtiä.

Ominaisuuksia
-------------

W26 kuuluu Westerlund 1 -nimiseen tähtijoukkoon, joka sijaitsee Alttarin tähdistön suunnalla noin 3 500 parsekin eli 11 400 valovuoden etäisyydellä Aurinkokunnasta. Joukkoon kuuluvien tähtien ominaisuudet tunnetaan verraten huonosti, sillä tähtijoukkoon sisältyy on runsaasti tähtienvälistä ainetta, joka aiheuttaa poikkeuksellisen voimakkaan ekstinktion.

Tähden spektriluokka on M2...M6 ja luminositeettiluokka Ia. Pintalämpötila on noin 3000 K ja säde vähintään 1 500 Auringon sädettä. Joko W26 itse tai sen välitön ympäristö ovat voimakkaita infrapuna- ja radiosäteilyn lähteitä. Erikoisena piirteenä tähden spektrissä on voimakasta vaihtelua titaanioksidin spektriviivojen voimakkuudessa, mikä osoittaa tähden jäähtyvän ajoittain voimakkaasti ja siten viittaa tähden olevan poissa hydrostaattisesta tasapainosta. Tätä otaksumaa tukevat myös spektrin voimakkaat vedyn, typen ja rikin emissioviivat, jotka antavat viitettä tähden pintakerrosten sinkoutumisesta suurina määrinä ympäröivään avaruuteen. Molemmat spektrin piirteet ovat poikkeuksellisia punaisille ylijättiläisille. W26:n näennäinen magnitudi K-kaistalla on +1,9 mikä ekstinktion ja bolometrisen korjauksen huomioiden vastaa bolometrista magnitudia −9,19. Tämä vastaa noin 38 000 Auringon kirkkautta ja tekee siitä yhden kirkkaimmista tunnetuista tähdistä.

Syksyllä 2013 Euroopan eteläisen observatorion tutkijaryhmä ilmoitti, että tähden ympäriltä on havaittu ionisoituneen vedyn pilvirakenteita, jotka ulottuvat 0,2 parsekin etäisyydelle tähdestä. Tämäkin piirre on varsin erikoinen, sillä W26 on aivan liian viileä saadakseen kaasun hehkumaan, eikä ionisaatiomekanismia tunneta.

Lähteet
-------

1. ↑  SIMBAD
2. 1 2 3  Wright et al. (2013) *The Ionized Nebula surrounding the Red Supergiant W26 in Westerlund 1*. ArXiv pre-print
3. ↑  Clark, Ritchie & Neguerula (2010) *A serendipitous survey for variability amongst the massive stellar population of Westerlund 1*. A&A 514, A87

Aiheesta muualla
----------------

* Tähdet ja Avaruus: Suurin tunnettu tähti on hajoamassa
* HS.fi: Lehti: Suurin tunnettu tähti hajoamassa ja räjähtämässä supernovaksi (Arkistoitu – Internet Archive)
* ESO: Surprise Cloud Around Vast Star (englanniksi)
**Western Daily Press** on lounaisenglantilainen sanomalehti, joka ilmestyy pääasiassa Gloucestershiressä, Wiltshiressä ja Somersetissä sekä Bathin ja Koillis-Somersetin metropolialueet ja Bristolissa. Lehteä julkaistaan maanantaista lauantaihin. Sen lukijoista enemmistö asuu pienissä kunnissa tai kylissä, ja lehti käsitteleekin vahvasti maatalouteen ja maaseutuun liittyviä asioita. *Western Daily Press* julkaisee paljon myös erikoisia tarinoita, jotka eivät muuten päätyisi julkaistavaksi.

Skotlantilainen liikemies Peter Stewart Macliver ja toimittaja Walter Reid perustivat lehden, ja sen ensimmäinen numero julkaistiin 1. kesäkuuta 1858. Macliver perusti myös *Bristol Evening Post* ja *Bristol Observer* -lehdet.

Bristol United Press osti Western Daily Press -lehden vuonna 1959. Myöhemmin Daily Mail and General Trust -yritys, joka julkaisee myös *Daily Mailia* ja on nykyään osa Northcliffe Groupia, osti Briston United Pressin. Kuten monet muutkin brittiläiset lehdet, *Western Daily Press* on joutunut taistelemaan laskevaa levikkiä vastaan jo muutaman viime vuoden ajan, ja sen nykyinen levikki on alle 33 000 päivässä. Tämä on varsinkin Western Daily Pressin ongelma, sillä sen levikkialue on laaja ja jakelukustannukset ja paikallisten toimittajien ylläpito on suhteettoman kallista.

Vuonna 2005 Bristol United Press aloitti säästötoimenpiteet lomauttamalla osan työntekijöistään ja jakamalla resursseja eri lehtien kesken. Toimittajien kansallinen liitto on kritisoinut näitä leikkauksia sanoen, että laskevasta levikistä huolimatta lehdet voisivat edelleen pysyä kannattavina mainostulojen avulla, ja että yrityksen huono talous johtuu osakkeenomistajien epärealistisista odotuksista.

Toukokuussa 2009 ilmoitettiin, että Western Daily Press ja Bristol Evening Post siirrettäisiin Bristolista Oxfordshireen, mikä on aiheuttanut ongelmia jakelussa laajan levikkialueen, minkä takia jakelu kauemmas lounaaseen on lopetettu.

Aiheesta muualla
----------------

* Lehden virallinen nettisivu[vanhentunut linkki]

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**When They See Us** on yhdysvaltalainen draamasarja, joka julkaistiin Netflixissä 31. toukokuuta 2019. Tositapahtumiin perustuva sarja kertoo niin sanotusta "Central Parkin viisikosta" ("Central Park Five"), viidestä tummaihoisesta nuoresta, jotka tuomittiin vuonna 1989 syyttöminä pitkiin vankeustuomioihin New Yorkin Keskuspuistossa tehdystä raiskauksesta. Sarjan idea ja käsikirjoitus on peräisin Ava DuVernayltä, joka ohjasi kaikki neljä jaksoa.

Emmy-gaalassa 2019 sarja sai useita ehdokkuuksia. Jharrel Jerome, joka näytteli yhtä syyttömänä tuomituista teinipojista, palkittiin parhaasta miespääosasta.

Sarjan julkaisun myötä tapauksen alkuperäinen syyttäjä, rikoskirjailijaksi ryhtynyt Linda Fairstein joutui eroamaan luottamustehtävistä ja kirjakustantaja irtisanoutui yhteistyöstä hänen kanssaan.

Juoni
-----

Tositapahtumiin perustuva sarja kertoo viidestä harlemilaisesta nuoresta, joiden epäillään raiskanneen naisen New Yorkin Keskuspuistossa. Sarja seuraa nuorten kuulusteluita ja oikeudenkäyntejä sekä heidän perheidensä elämää heidän tuomitsemisen jälkeen. Minisarjan kolmas jakso näyttää päähenkilöt vankilasta vapautumisen jälkeen.

Viimeisessä jaksossa käsitellään pääasiassa Korey Wisea, joka on ainoa tuomituista, joka oli rikoksentekoaikana 16-vuotias ja passitettiin aikuisten vankilaan. Kun todellinen raiskaaja paljastaa itsensä, viiden nuoren tuomiot kumotaan.

Näyttelijät
-----------

|  |  |  |
| --- | --- | --- |
|  Asante Blackk  | … |  Kevin Richardson
  |
|  Caleel Harris  | … |  Antron McCray
  |
|  Ethan Herisse  | … |  Yusef Salaam
  |
|  Jharrel Jerome  | … |  Korey Wise
  |
|  Marquis Rodriguez  | … |  Raymond Santana
  |
|  Felicity Huffman  | … |  Linda Fairstein
  |
|  Vera Farmiga  | … |  Elizabeth Lederer
  |

Lähteet
-------

1. 1 2 3 4  When They See Us (TV Miniseries) *Filmaffinity*. Viitattu 12.12.2022. (englanniksi)
2. ↑  When They See Us (2019) – Awards *IMDb.com*. Viitattu 22.2.2020. (englanniksi)
3. ↑  Central Park 5 prosecutor Linda Fairstein dropped by publisher after public pressure *NBCNews.com*.  8.6.2019. Viitattu 22.2.2020. (englanniksi)

Aiheesta muualla
----------------

* *When They See Us* Internet Movie Databasessa. (englanniksi)
**Annette Holmberg-Jansson** (s. 11. maaliskuuta 1969) on ahvenanmaalainen poliitikko. Hän on toiminut joulukuusta 2019 sosiaali- ja terveysministerinä sekä pohjoismaisesta yhteistyöstä vastaavana ministerinä Ahvenanmaan maakunnan hallituksessa.

Holmberg-Jansson on keskustaoikeistolaisen Ahvenanmaan maltilliset -puolueen jäsen. Marraskuussa 2016 hänet valittiin puolueen puheenjohtajaksi. Ahvenanmaan maakuntapäivien jäsen hänestä tuli marraskuussa 2013, mitä ennen hän työskenteli vuodesta 2003 Mariepark Ab:n ravintolapäällikkönä. Holmberg-Jansson oli ennen ministeriyttään maakuntapäivien sosiaali- ja ympäristövaliokunnan jäsen marraskuusta 2015. Hän toimi vuosina 2015–2019 myös Ålands hälso- och sjukvård -sairaanhoitopiirin hallituksen puheenjohtajana.

Holmberg-Jansson asuu Jomalassa, jonka kunnanvaltuuston jäsen hän on ollut vuodesta 2019. Hän on naimisissa Dennis Janssonin kanssa. Parilla on kaksi poikaa.

Lähteet
-------

1. 1 2  Annette Holmberg-Jansson *lagtinget.ax*. Viitattu 24.4.2021. (ruotsiksi)
2. 1 2  Annette Holmberg-Jansson *LinkedIn*. Viitattu 24.4.2021. (ruotsiksi)
3. ↑  Ålands moderater fick kvinnlig ledare *Vasabladet*.  28.11.2016. Viitattu 24.4.2021. (ruotsiksi)
4. 1 2  CV Annette Holmberg-Jansson *regeringen.ax*. Viitattu 24.4.2021. (ruotsiksi)
**Anni Alitalo** (s. 1991) on suomalainen entinen uimari, joka edusti urallaan Cetus Espoota.

Marraskuussa 2012 Alitalo rikkoi Anu Koiviston nimissä vuodesta 2001 olleen lyhyen radan Suomen ennätyksen (27,75 s). Hän ui Chartres'n lyhyen radan EM-kilpailuissa naisten sekaviestiosuudellaan 50 metrin selkäuinnissa ajan 27,69 sekuntia. Joulukuussa 2013 Alitalo paransi aikaa lyhyen radan EM-kilpailuissa Herningissä jälleen sekaviestiosuudellaan 27,62:een. Elokuussa 2014 Alitalo paransi ennätysaikaansa maailmancupin Dubain osakilpailussa 27,58:een.

Barcelonan MM-kilpailuissa 2013 Alitalo rikkoi pitkällä radalla Hanna-Maria Seppälän vuonna 2008 uiman 50 metrin selkäuinnin Suomen ennätyksen ajalla 28,62. Hän selviytyi välieriin ja paransi siellä ennätystä vielä sadasosalla aikaan 28,61 sekuntia.

Alitalo päätti uransa vuoden 2014 jälkeen.

Lähteet
-------

1. ↑  Anni Alitalo *Octoopen.fi*. Viitattu 28.2.2015.
2. ↑  Karttunen, Anu: Alitalo murskasi 11 vuotta vanhan SE:n  25.11.2012. Yle Urheilu. Viitattu 25.11.2012.
3. ↑  Anni Alitalo kiiti SE-lukemille viestistartissa  13.12.2013. Uimaliitto. Viitattu 4.8.2014.
4. ↑  Anni Alitalo paransi jälleen 50 metrin uinnin Suomen ennätystä *Sportti.com*.  31.8.2014. Viitattu 28.2.2015.
5. ↑  Karttunen, Anu: Alitalo rikkoi Seppälän SE:n - pääsee vielä taistelemaan välieristä *Yle Urheilu*.  31.7.2013. Viitattu 4.8.2014.
6. ↑  Alitalolla huikea kahden SE:n MM-kisapäivä  31.7.2013. Uimaliitto. Viitattu 4.8.2014.
**Anna (Anni) Maria Flinck** (24. heinäkuuta 1915 Tampere – 23. kesäkuuta 1990 Tampere) oli suomalainen toimistonhoitaja ja sosialidemokraattien kansanedustaja. Anni Flinckin veli oli kauppaneuvos Kalle Kaihari.

Flinckin vanhemmat olivat sahatyömies Kalle Flinck ja Hanna Aalto. Hän kävi kansakoulun ja suoritti Työväen Akatemian vuonna 1942. Flinck työskenteli kutomoalalla vuoteen 1943 saakka ja sen jälkeen hän toimi Helsingin sosialidemokraattisen kunnallisjärjestön nuorisotoimitsijana 1943–1945, Sosialidemokraattisen naisliiton luennoitsijana 1945–1947 ja Sosialidemokraattisen piirin toimistonhoitajana Tampereella 1947–1954.

Flinck oli sosialidemokraattien kansanedustajana vuosina 1954–1975 edustaen Hämeen läänin pohjoista vaalipiiriä. Hän oli presidentin valitsijamiehenä vuosien 1956, 1962 ja 1968 presidentinvaaleissa. Hän oli myös Yleisradion hallintoneuvoston. ja Tampereen kaupunginvaltuuston jäsenenä. Hän on yksi niistä valitsijamiehistä, joita on veikattu dramaattisen vuoden 1956 presidentinvaalin ratkaisevan äänen antajaksi, koska hän oli Kekkosen innokkaan tukijan Kalle Kaiharin sisar.

Lähteet
-------

1. ↑  .aspx Anni Flinck *Suomen kansanedustajat*. Eduskunta.
2. ↑  SKR:n Pirkanmaan rahaston historia (Arkistoitu – Internet Archive). PDF. Sivu 13. Viitattu 1.9.2017.
3. ↑  Viljakainen, Jarmo: Liite 3: Yleisradion hallintoelimet 1964-1970 *Reporadio – Yleisradion vaaran vuodet 1965-1972*.  2008. Viitattu 1.2.2022.
4. ↑  Kekkosen valinta presidentiksi 1956 (Arkistoitu – Internet Archive). Urhoklubi. Juha Räty 2007.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
Tuhlaajapoika ilotalossa, vuodelta 1536, Bryssel, Belgian kuninkaallinen taidemuseo.
**Jan van Hemessen** (n. 1500 – n. 1575) oli alankomaalainen taidemaalari, joka työskenteli Antwerpenissa ja Haarlemissa. Hänen töissään näkyy italialaisen taiteen sekä Massusin ja Mabusen vaikutusta. Hän käsitteli uskonnollisia aiheita ja laatukuvia romanistiseen tapaan. On sanottu, että van Hemessen oli "aikansa ekspressionisti". Hänen katsotaan ennakoineen 1600-luvun laatukuvamaalausta.

Lähteet
-------

1. ↑  Iso tietosanakirja, osa 4 vuodelta 1932, palsta 676
2. ↑  Otavan Suuri Ensyklopedia, s. 3480
3. ↑  Otavan Iso tietosanakirja, osa 3 vuodelta 1962, palsta 604

Aiheesta muualla
----------------

* Kuvia tai muita tiedostoja aiheesta **Jan van Hemessen** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
* WorldCat
	+ 2

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Alankomaat

 |
|  |
| Taiteenala | 
* KulturNav
* Prado
* RKD Artists
* ULAN

 |
|  |
| Henkilöt | 
* Alankomaat
* Deutsche Biographie

 |
|  |
| Muut | 
* Europeana
* IdRef

 |

 |
**Hosgrin siirros** on merenalainen siirrosvyöhyke, joka sijaitsee Kalifornian rannikolla San Luis Obispon piirikunnan läheisyydessä. Pääasiallinen siirros on noin 140 kilometriä pitkä, ja sijaitsee Cambrian, San Simeonin, Morro Bayn, Baywood Park-Los Ososin ja Avila beachin yhteisöjen läheisyydessä. Koko siirrosvyöhyke (mukaan lukien sen haarat) on noin 420 kilometriä pitkä, ja se on San Andreasin siirrokesen oikea-lateraalinen osa.

Ominaisuudet
------------

Hosgrin siirros on osa San Andreasin siirroshyöhykettä. Sen liike on ensisijaisesti käänteinen työntösiirros, kuten myös sivuttaisuuntainen siirros. Tutkijoiden mukaan Hosgrin siirros kykenee aiheuttamaan jopa 7,5 magnitudin maanjäristyksiä.  4. marraskuuta 1927 tapahtuneen Lompocin maanjäristyksen (7,1 magnitudia) arvioidaan saaneen alkunsa mahdollisesti kyseisestä siirroksesta.

Diablo Canyonin voimalaitos
---------------------------

Seismologit valvovat jatkuvasti Hosgrin siirroksen aktiivisuutta johtuen Diablo Canyonin ydinvoimalan läheisyydestä. Itse asiassa siirros on merellä vain 4 kilometrin päässä ydinvoimalasta. Vasta vuonna 2008 löydettiin uusi vieläkin lähempämä oleva siirros; Shorelinen siirros, vain noin 1,5 kilometrin päässä ydinvoimalasta.

Lähteet
-------

1. ↑  Hosgri fault Carlifornia seismic safety commission.  Arkistoitu 27.5.2019. Viitattu 27.5.2019. (englanniksi)
2. ↑  Structucal analysis of the san simeon fault zone *Geological Society of America*.  Arkistoitu 14.3.2016. Viitattu 27.5.2019. (englanniksi)
3. ↑  "Hosgri Fault Zone" (Arkistoitu – Internet Archive) Southern California Earthquake Data Center. Southern California Earthquake Data Center, n.d. Web. 12 Oct. 2009.
4. ↑  
Lompoc Earthquake – California – November 4, 1927 *Devastating disasters*. Viitattu 27.5.2019. (englanniksi)
**City** on amerikkalaisen ympäristötaiteilija Michael Heizerin valtava maataideteos Nevadan osavaltiossa Yhdysvalloissa. Se sijaitsee syrjäisellä Basin and Rangen suojelualueella, noin 250 kilometriä Las Vegasista pohjoiseen. Heizer aloitti teoksen rakentamisen vuonna 1970 ja sai sen valmiiksi 50 vuotta myöhemmin; virallinen paljastamistilaisuus oli 2. syyskuuta 2022.

City on valtavista maamassoista ja betonirakenteista muodostuva kokonaisuus, joka on pituudeltaan yli 2,4 kilometriä ja leveydeltään 800 metriä. Sen mittasuhteita on verrattu Pohjois-Amerikan intiaanien kumpuihin, Mesoamerikan intiaanien kaupunkeihin ja muinaisten egyptiläisten temppeleihin. Teosta pääsee toistaiseksi katsomaan vain opastetuilla kierroksilla, joille edellytetään ennakkovarausta.

Lähteet
-------

1. 1 2  Sutton, Benjamin: Michael Heizer’s City, a vast art project in the Nevada desert 50 years in the making, will finally open to the public *The Art Newspaper*.  19.8.2022. Viitattu 29.1.2023. (englanniksi)
**City-Sámit ry** on Suomen pääkaupunkiseudulla asuvien saamelaisten yhdistys, joka on perustettu 1988. Yhdistyksen tavoitteena on edistää kaupunkisaamelaisten kielellisten ja kulttuuristen oikeuksien toteutumista sekä lisätä Etelä-Suomessa asuvien saamelaisten yhteydenpitoa ja yhteenkuuluvuutta. Yhdistys myös tekee tunnetuksi saamelaista kulttuuria sekä pääkaupunkiseudun asukkaille että alueen matkailijoille.

Runsaat puolet Suomen 8 000 saamelaisesta asuu kotiseutualueensa ulkopuolella, Suur-Helsingin alueella tuhatkunta. Yhdistyksessä on jäseniä runsaat sata.

Yhdistyksen puheenjohtajana toimi 1988–2004 Hans Morottaja, sitten Nina Nuorgam ja Irja Seurujärvi-Kari. Nykyinen puheenjohtaja on Pentti Pieski.

City-Sámit ry sai vuonna 2013 Suomen Kulttuurirahastolta 100 000 euron apurahan saamen kielen ja kulttuurin elvyttämiseen pääkaupunkiseudulla, lasten ja nuorten toiminnan jatkumisen turvaamiseen sekä pohjoissaamenkielisen kielipesän suunnitteluun ja toteutukseen.

Máttabiegga-kielipesä
---------------------

Yhdistyksen Máttabiegga-kielipesä (suom. Etelätuuli) aloitti toimintansa Helsingin Länsi-Pasilassa marraskuussa 2013. Se on suunnattu 1–6-vuotiaille lapsille pohjoissaamenkielen elvytykseen. Kahdeksanpaikkaisessa kielipesässä lapset oppivat kielen kielikylvyn kautta.

Lähteet
-------

1. ↑  Yhdistys  2010. City-sámit ry.  Arkistoitu 9.9.2013. Viitattu 29.9.2013.
2. ↑  Toimintakertomus 2010  2011. City-sámit ry.  Arkistoitu 10.6.2015. Viitattu 29.9.2013.
3. ↑  20-vuotishistoriikki, City-Samit ry (Arkistoitu – Internet Archive)
4. 1 2  City-Sámit ry haluaa kehittää jättiapurahallaan myös kolttalapsille ja -nuorille suunnattua toimintaa pääkaupunkiseudulla  28.2.2013. Kolttauutisia.  Arkistoitu 10.6.2015. Viitattu 29.9.2013.
5. ↑  Lappiin yhteensä 22 apurahaa Suomen Kulttuurirahastolta  27.2.2013. Pohjolan Sanomat. Viitattu 29.9.2013.
6. ↑  Vain lapset puuttuvat Helsingin kielipesästä *yle.fi*.  11.11.2013. Viitattu 15.11.2013.
**City of the Spider Queen** on seikkailumoduuli Dungeons & Dragons -roolipelin Forgotten Realms -kampanjamaailmaan.

Juoni
-----

Seikkailun tarina kertoo drowhaltioiden jumalattaren Llothin vaikenemisesta ja sitä seuraavasta anarkiasta. Tapahtumat sijoittuvat drowhaltioiden kaupunkiin Maerimydraan, joka on ulkoisten ja sisäisten vihollisten piirittämä. Epäkuolleitten jumalattaren Kiaransaleen kultti on ottanut vallan ja samaan aikaan vihollisarmeijat hyökkäävät.

Vastaanotto
-----------

*City of the Spider Queen* voitti vuoden 2002 Origins Awardin parhaasta roolipeliseikkailusta

Mania.comin arvostelussa sitä pidettiin erinomaisena lisäyksenä mihin tahansa Forgotten Realmsin kampanjaan, lisäksi sen kuvituksen mainittiin olevan "ehdottoman huomattavaa".

Lähteet
-------

1. 1 2  Voelpel, James T.: Handbooks and Sourcebooks and Novels...Oh My! *Mania.com*.  13.10.2002.  Arkistoitu 27.2.2015. Viitattu 2.6.2022. (englanniksi)
2. ↑  List of Winners Academy of Adventure Gaming Arts & Design.  Arkistoitu 14.11.2007. Viitattu 2.6.2022. (englanniksi)
**City of Slaughter** on Clandestine Blazen yhdeksäs studioalbumi, joka julkaistiin 12. helmikuuta 2017 levymerkillä Northern Heritage. Albumi on samalla black metal -levy-yhtiö Northern Heritagen sadas julkaisu.

Vastaanotto
-----------

|  |  |  |
| --- | --- | --- |
| **Blackmetalreviews.com** | 666/666 |  |
| **Imperiumi.net** | 8/10 tähteä |  |
|

Albumi sai erinomaisen vastaanoton. Blackmetalreviews.com -sivuston arvioija antoi albumille täydet pisteet, ja totesi Mikko Aspan luotsaaman yhden miehen lekan keräävän momentumia joka julkaisulla. Hän sanoi albumin nimikkokappaleen "Return into the City of Slaughter" olevan keskeisessä roolissa pitkänä, tunnelmallisena ja vihantäyteisenä teoksena, jolla Aspa kanavoi inhottavan vihansa tyylikkäästi. Imperiumi.net -sivuston Serpent antoi albumille kahdeksan tähteä kymmenestä, ja sanoi albumin puhuttelevan erityisesti yhtyeen vanhemman tuotannon suosijoita, vaikka laskikin albumin oman asteikkonsa välimaastoon, ja sanoi siltä puuttuvan aiemmista tuotoksista tutun maagisuuden.

Kappaleet
---------

1. Remembrance of a Ruin – 4.48
2. The Voice of Our Mythical Past – 6.44
3. Circle of Vultures – 5.12
4. Prelude of Slaughter – 2.59
5. Return into the City of Slaughter – 8.47
6. Archeopsychic Fear – 5.09
7. Century of Fire – 5.15

Kokoonpano
----------

* Mikko Aspa – kaikki instrumentit, laulu

Lähteet
-------

1. 1 2 3  Clandestine Blaze – City of Slaughter LP (Northern Heritage) *blackmetalreviews.com*.  30.3.2017.  Arkistoitu 15.1.2018. Viitattu 14.1.2018. (englanniksi)
2. 1 2 3  Serpent: Levyarviot: Clandestine Blaze – City of Slaughter *imperiumi.net*.  9.3.2017. Viitattu 14.1.2018.

Aiheesta muualla
----------------

* City of Slaughter Discogsissa.  (englanniksi)
* Albumi *City of Slaughter* Encyclopaedia Metallum -sivustolla (englanniksi)
**Kämnerinoikeus** (ruots. *kämnärsrätt* < saks. *kämmerer* < lat. *camerarius*) oli Ruotsissa ja Suomessa tuomioistuin, joka toimi kaupungeissa raastuvanoikeuden alaisuudessa. Suomessa kämnerinoikeudet lakkautettiin vuonna 1868, jolloin niiden käsittelemät asiat siirtyivät raastuvanoikeuden ratkaistavaksi. Kämnerinoikeudessa käsiteltiin muut riita-asiat paitsi vekseli- ja merioikeusasiat ja eräät muut raastuvanoikeudelle kuuluneet asiat. Kämnerinoikeus ratkaisi myös vähäisempiä rikosasioita. Ensimmäinen muutoksenhakuaste oli raastuvanoikeus.

Kämnerinoikeuksien lakkauttamisvuonna 1868 oli Suomessa seitsemän kämnerinoikeutta: Turun hovioikeuspiirissä Helsingin, Turun ja Porin kämnerinoikeudet, Vaasan hovioikeuspiirissä Vaasan ja Oulun kämnerinoikeudet sekä Viipurin hovioikeuspiirissä Viipurin ja Haminan kämnerinoikeudet.

Lähteet
-------

* Ahmas, Pentti: *Oikeudenkäynnin yhdenmukaistaminen 1800-luvulla: Oikeushistoriallinen tutkimus kämnerin-, laamannin- ja ritarisyynioikeuksien lakkauttamisesta*. Väitöskirja. Helsinki: Helsingin yliopisto, 2005. ISBN 952-91-8756-4. Teoksen verkkoversio.

### Viitteet

1. ↑  Ahmas, s. 73.
Joakim Skovgaard vaimonsa Agneten kanssa.
**Joakim Skovgaard** (1856–1933) oli tanskalainen taidemaalari ja kuvanveistäjä, joka teki henkilö- ja satuaiheisia kuvia sekä uskonnollisia alaa uudistaneita monumentaalisia teoksia. Hän työskenteli myös taideteollisuuden usealla alalla. 1920-luvun alkupuolella hän oli Kööpenhaminan taideakatemiassa professorina. Hän oli monumentaalimaalauksen uranuurtaja. Skovgardin päätyö on suurisuuntainen Viborgin tuomiokirkon freskomaalaus-, kattomaalaus- ja lasimaalauskoristus (1901–1906 sekä 1912–1913). Siinä uskonnollinen tunne yhtyy dekoratiivisuuteen. Tämän työn lisäksi hänen töitään ovat ainakin valtava *Kristus kuolleiden valtakunnassa* vuosilta 1891–1894 sekä Lundin tuomiokirkon kuorin mosaiikit. Ateneumissa on hänen maalauksensa *Ritari kauriin hahmossa* (1920). Myös hänen isänsä Peter Christian Skovgaard (1817–1875) ja veljensä Niels Skovgaard (1858–1938) olivat taidemaalareita.

Lähteet
-------

1. 1 2 3  *Otavan iso tietosanakirja. Encyclopaedia Fennica 7, Pyre – Soso*, s. 1562. Helsingissä: Otava, 1964.
2. ↑  Otavan Suuri Ensyklopedia, s. 6995
3. 1 2  *Otavan iso Fokus. Kertovasti kuvitettu 8-osainen tietosanakirja 6, Ra–Su*, s. 3839. Helsingissä: Otava, 1974. ISBN 951-1-01236-3.
4. ↑  *Facta. 10-osainen tietosanakirja 8, RIT–SUN*, s. 719. 8. painos (1. painos 1970). Porvoo Helsinki: WSOY: Tietosanakirja, 1976. ISBN 951-0-01488-5.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat

 |
|  |
| Taiteenala | 
* KulturNav
* Musée d'Orsay
* RKD Artists
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Hosny Abd Rabo Abdel Mottaleb Ibrahim** (arabiaksi: حسني عبد ربه عبد المطلب إبراهيم‎, s. 1. marraskuuta 1984 Ismaïlia, Egypti) on egyptiläinen jalkapalloilija, pelipaikaltaan puolustava keskikenttäpelaaja. Hän edustaa tällä hetkellä Ismailyn joukkuetta Egyptin valioliigassa. Hosny on myös tärkeä osa Egyptin maajoukkuetta, jota hän on edustanut vuodesta 2004. Hosny johti joukkueensa mestaruuteen Afrikan-mestaruuskilpailuissa 2008, jossa hänet myös valittiin turnauksen parhaaksi pelaajaksi.

Saavutukset
-----------

* Egypti:
	+ Afrikan-mestaruus: 2008 ja 2010

* Henkilökohtaiset:
	+ Egyptin paras pelaaja 2007
	+ 2008 Afrikan-mestaruuskisojen paras pelaaja

Egyptin joukkue – Jalkapallon AM-kilpailut 2008
1 El-Hadary |
2 Fathallah |
3 Al-Muhammadi |
4 Said |
5 Mohamed |
6 Said |
7 Fathy |
8 Hosny |
9 Zidan |
10 Moteab |
11 Shawky |
12 Gamal |
13 El-Sayed |
14 Moawad |
15 Shaaban |
16 Monsef |
17 Hassan |
18 Fadl |
19 Zaki |
20 Gomaa |
21 Mostafa |
22 Aboutrika |
23 Sobhy |
Valmentaja Shehata

Egyptin joukkue – Jalkapallon AM-kilpailut 2010
1 El-Hadary |
2 Fathallah |
3 Al-Muhammadi |
4 Salem |
5 El-Saqua |
6 Said |
7 Fathy |
8 Rabo |
9 Zidan |
10 Moteab |
11 Malek |
12 Abdel-Shafy |
13 Tawfik |
14 Moawad |
15 Raouf |
16 El-Sayed |
17 Hassan |
18 Shikabala |
19 Gedo |
20 Gomaa |
21 Hamdy |
22 Ghaly |
23 El-Saoud |
Valmentaja Shehata
**Valutussuodatin** on akvaarion hoidossa käytettävä veden mekaaniseen- ja lähinnä biologiseen suodattamiseen tarkoitettu suodatintyyppi.

Tyypillisiä suodatinmassoja, joissa on paljon pinta-alaa bakteerien kasvualustaksi.
Suodatin on toiminnaltaan varsin yksinkertainen. Akvaariossa oleva vesi pumpataan suodattimeen, jossa vesi levitetään tasaisesti koko suodattimen alueelle suihkuputkien reikälevyjen tms. avulla. Tämän jälkeen vesi valuu painovoiman vaikutuksesta suodatinaltaan sisällä olevien suodatusmassojen läpi suodattimen pohjalle, josta vesi johdetaan takaisin altaaseen. Valutussuodattimen paikka on yleensä akvaarion yläpuolella, koska mahdolliset pumpun toimintahäiriöt tai sähkökatkot voivat aiheuttaa akvaarion alapuolelle asennetussa suodattimessa vesivuotoja.

Valutussuodatin on varsin tehokas veden biologinen puhdistaja johtuen suodatusmassoissa olevan bakteerikannan hyvästä hapensaannista. Tyyppi sopii sekä makeavesiakvaarioon että meriakvaarioon, vaikkakin jälkimmäisessä se on vähemmän käytetty. Valutussuodattimella voidaan myös jäähdyttää vettä ja lisätä sen happipitoisuutta. 

Yleensä laitteet ovat itse rakennettuja, mutta jonkin verran on olemassa myös kaupallisia valmisteita. Joissakin yhteyksissä valutussuodattimen on epäilty vaikuttavan haitallisesti akvaariokasvien kasvamiseen.

Lähteet
-------

1. ↑  Valutussuodatin Pekka Sivander.  Arkistoitu 11.11.2014. Viitattu 11.11.2014.
2. 1 2  Suodatin laitteet: Valutussuodatin *Vedenpuhdistus terraariossa*. Terraario. Viitattu 21.1.2019.
3. ↑  Trickle or Wet/Dry Filters *firsttankguide.net*. Viitattu 11.11.2014.
Operaatio Upshot-Knotholen koeydinräjäytys nimeltä *Grable*.
280 mm:n Atomic Annie kuvattuna Virginian sotamuseossa.
Video Upshot-Knothole *Grable* testistä.
**Operaatio Upshot-Knothole** oli Yhdysvaltojen suorittama ydinkokeitten sarja, jossa suoritettiin yksitoista ydinaseen koeräjäytystä Nevadan koealueella. Se seurasi operaatio Ivyä ja sen jälkeen toteutettiin operaatio Castle.

Yli 21 000 sotilasta osallistui maavoimien *Desert Rock V* -harjoitukseen koesarjaan kuuluvan ydinkoe *Grablen* yhteydessä. Tässä testissä ammuttiin U-235-ydinkranaatti *Atomic Annie* nimisestä järeästä tykistä. Kranaatti ammuttiin 280 mm (11 tuuman) tykistä ja se lensi noin 10 km ennen räjähtämistään. Kranaatin ydinkärki oli "putkimallin" fissioon perustuva atomipommi, kuten Hiroshimaan pudotettu Little Boy Mark 1. Ydinräjähdyksen voimakkuus oli noin 15 kilotonnia.

*Grable* oli toinen kaikkiaan neljästä koskaan räjäytetystä Little Boy -tyyppisestä ydinaseesta. Ensimmäinen oli Little Boy itse ja kaksi muuta myöhemmän W33-ydinkärjen koeräjäytyksiä. Grablen ydinkranaatti tuotteistettiin W9-ydinkärjen nimellä ja sitä valmistettiin 80 kappaletta yhdessä 20:n niitä ampumaan pystyvän suuren tykin kanssa.

Muut operaatio Upshot-Knotholen ydinkokeet olivat lähinnä aseiden kehitykseen liittyviä. Mukana oli mm. ainoat uraanihydridipommin räjäytykset *Ruth* ja *Ray*. Ne olivat molemmat suutareita, koska räjähdysteho jäi vain 200 tonniin TNT:tä. Lopuissa kokeissa testattiin pääasiassa uusia vetypommien rakenneosia; näitä käyttäviä ydinaseita testattiin myöhemmin Operaatio Castlen massiivisissa vetypommien testiräjäytyksissä.

Lähteet
-------

1. ↑   Viitattu 21.3.2016. (englanniksi)
2. ↑   Viitattu 21.3.2016 (englanniksi)
3. ↑   Viitattu 20.3.2016 (englanniksi)

Aiheesta muualla
----------------

* Kuvia tai muita tiedostoja aiheesta **Operaatio Upshot-Knothole** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Operation Upshot-Knothole
Heraldinen ruusu
Heraldinen ruusu pääkivenä sakristin holvissa Landshutissa
**Heraldinen ruusu** on heraldiikassa esiintyvä yleensä viisilehtinen ruusukuvio. Ruusu on tunnettu Tudor-suvun tunnuksena. Se esiintyy myös muun muassa Lippen ruhtinashuoneen vaakunassa, Southamptonin vaakunassa ja Martti Lutherin sinetissä. Suomen vaakunassa on yhdeksän hopeista ruusua. 

Majurin kauluslaatta
Heraldinen ruusu on myös suomalaisen upseerin arvomerkki. Pieniä heraldisia ruusuja käyttävät maavoimissa vänrikit, luutnantit ja yliluutnantit sekä kapteenit. Suuremmat heraldiset ruusut puolestaan kuuluvat esiupseerien arvomerkkeihin: majureille, everstiluutnanteille ja eversteille. Prikaatikenraalien, kenraalimajureiden, kenraaliluutnanttien ja kenraalien tunnus on puolestaan leijona.

Heraldista ruusua kutsutaan joskus suomalaisissa arvomerkeissä virheellisesti "ruusukkeeksi". Oikea arvomerkin termi yli- ja esiupseereilla on heraldinen ruusu. (Sotilas- ja virkapukuohjesääntö 325 §, 2000, s. 67)

Arvomerkkinä käytettävän nykyisenkaltaisen heraldisen ruusun suunnitteli alun perin Akseli Gallen-Kallela heinäkuussa 1918 vahvistettua sotilaspukua varten.

Heraldinen ruusu on myös Suomen vapaudenristin ritarikunnan ristien sekä Suomen Valkoisen ruusun ritarikunnan kaikkien merkkien keskuskuviona.

Heraldinen ruusu. Lähde: A. Fox-Davies: A Complete Guide to Heraldry 1993, 269 ( 1. painos 1929)

Lähteet
-------

1. ↑  Parker, James: R – Rose *A Glossary of Terms Used in Heraldry*. Viitattu 9.7.2018. (englanniksi)
**Ruusuja hopeamaljassa** on iskelmälaulaja Erkki Junkkarisen albumi, joka julkaistiin Pohjoismaisen Sähkön Blue Master -levymerkillä vuonna 1975. Albumista tuli suurmenestys, ja sille myönnettiin ensimmäinen Suomessa jaettu platinalevy vuonna 1976. *Ruusuja hopeamaljassa* pysyi kymmenen Suomessa eniten myydyn albumin listalla lähes vuoden ajan, toukokuusta 1975 huhtikuuhun 1976, saavuttamatta kuitenkaan kertaakaan ensimmäistä sijaa. Albumi on myynyt näihin päiviin mennessä 115 000 kappaletta. Vuonna 2005 se oli Suomen kaikkien aikojen myydyimpien kotimaisten albumien tilastossa 31. sijalla.

Albumin nimikappaleen olivat levyttäneet aiemmin sekä Eugen Malmstén että Junkkarinen itse nimellä Ruusut hopeamaljassa. Levyn viimeinen kappale, valssi "Hopeahääpäivänä" on uusi versio Junkkarisen uran alkuvuosien menestyksestä. Levyn kappaleista "Ruusuja hopeamaljassa" ja "Hopeahääpäivänä", "Annabella" ja "Pieni hetki" sekä "Tango Nocturno" ja "Sinun kanssasi tähtisilmä" on julkaistu myös erikseen singlelevyillä. *Ruusuja hopeamaljassa / Hopeahääpäivänä* -singlelevyä myytiin 20 000 kappaletta, mikä sekin oli varsin hyvä saavutus; erikoinen piirre kuitenkin on, että myydyimpien singlelevyjen tilastossa se nousi parhaimmillaan vasta seitsemännelle sijalle kesäkuussa 1975.

Kappaleet
---------

A-puoli:

1. Ruusuja hopeamaljassa – 3.09
2. Pois kyyneleet – 3.11
3. Kaarina – 2.06
4. Pieni hetki – 2.43
5. Tango Nocturno – 3.30
6. Polttavat askeleet – 3.20

B-puoli:

1. 
2. Sinun kanssasi tähtisilmä – 2.40
3. Annabella – 2.51
4. Salaisimmat toiveet – 2.41
5. Pihapihlaja – 2.49
6. Iisveden kutsu – 3.29
7. Hopeahääpäivänä – 2.41

Lähteet
-------

* Nyman, Jake (toim.): *Suomi soi 4: Suuri suomalainen listakirja*. Helsinki: Tammi, 2005. ISBN 951-31-2503-3.

### Viitteet

1. ↑  Nyman 2005, s. 130.
2. ↑  Nyman 2005, s. 148–150.
3. ↑  IFPI (Arkistoitu – Internet Archive) Kaikkien aikojen myydyimmät kotimaiset albumit. Viitattu 8.4.2010
4. ↑  Nyman 2005, s. 26.
5. ↑  Nyman 2005, s. 24 ja 148.
**Sumner Locke Elliott** (17. lokakuuta 1917 Kogarah, Sydney, Australia – 24. kesäkuuta 1991 New York, Yhdysvallat) oli australialaissyntyinen kirjailija.

Elliott on arvostettu prosaisti ja näytelmäkirjailija. Häneltä ilmestyi kymmenen romaania, neljätoista näytelmää, kymmenen kuunnelmaa ja käsikirjoituksia. Hänen omaelämäkertansa *You Must Like Your Work* ilmestyi 1975. Hän oli kaiken kaikkiaan hyvin tuottelias kirjoittaja, mutta tuotannon ytimen muodostavat romaanit, joista kuuden tapahtumat tai aihepiiri liittyvät Australiaan.

Elliottin äiti oli australialainen kirjailija Sumner Locke, joka kuoli synnytystä seuraavana päivänä, ja poika jäi tätiensä kasvatettavaksi. Seurauksena oli ankara huoltajuuskiista, joka ratkesi vasta kymmenen vuoden kuluttua. Hän on käsitellyt aihetta palkitussa omaelämäkerrallisessa romaanissa *Hiljaa, hän voi kuulla*. Hän työskenteli 13-vuotiaasta alkaen toistakymmentä vuotta näyttelijänä radio-ohjelmissa ja teki muutenkin työtä ohjelmien parissa, kuten kirjoitti käsikirjoituksia lastenohjelmaan. Hän siirtyi koulun päätyttyä päätoimiseksi radion ja teatterin pariin.

Elliott muutti 1948 Yhdysvaltoihin, jossa hän asui lähes koko aikuiselämänsä ja sai kansalaisuuden 1955. Pitemmäksi aikaa hän palasi Australiaan vasta 1974.

Elliott ei avioitunut ja tuli homoseksuaalina kaapista vasta 1990 kirjansa *Fairyland* kautta.

Palkinnot ja tunnustukset
-------------------------

* 1963 Miles Franklin Literary Award teoksesta *Hiljaa, hän voi kuulla* (1962)
* 1977 Patrick White Award

Suomennetut teokset
-------------------

* *Hiljaa, hän voi kuulla* (*Careful, he might hear you*), suom. Marja Heinonen. Tammi, 1965

Lähteet
-------

1. ↑
2. 1 2 3 4  Sumner Locke Elliott *Austlit*.  29.10.2015. St Lucia:  The University of Queensland. Viitattu 5.2.2018. (englanniksi)
3. ↑  Andrej Koymansky: Sumner Locke Elliott *Living Room*.  16.5.2003.  Arkistoitu 25.6.2006. Viitattu 5.2.2018. (englanniksi)

Aiheesta muualla
----------------

* Jill Roe: Elliott, Sumner Locke (1917–1991) *Australian Dictionary of Biography*.  2007. Australian National University. Viitattu 2017. (englanniksi)
* Obituary, *The New York Times*, June 26, 1991
* Sumner Locke Elliott Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Suomi (KANTO)
* Belgia
* Yhdysvallat
* Tšekki
* Alankomaat

 |
|  |
| Henkilöt | 
* Australia
* Trove

 |
|  |
| Muut | 
* SNAC
* IdRef

 |

 |
**Aino Katriina Lampinen** (8. syyskuuta 1909 Joutseno – 31. maaliskuuta 1997) oli suomalainen kotitalousopettaja, joka toimi Keski-Suomen kotitalousopettajaopiston rehtorina Jyväskylässä. Vuosina 1953–1968 hän työskenteli myös *Kotitalous*-lehden päätoimittajana.

Lampinen tuli ylioppilaaksi vuonna 1930, talousopettajaksi 1936, filosofian kandidaatiksi 1952 ja maisteriksi 1956. Lampinen oli Pohjois-Savon marttojen toiminnanjohtaja vuosina 1938–1939, Etelä-Saimaan marttojen toiminnanjohtaja vuosina 1939–1942, Kotitalouskeskuksen toiminnanjohtaja vuosina 1942–1950, Keski-Suomen kotitalousopettajaopiston kasvatus- ja opetusopin lehtori vuodesta 1953 ja rehtori vuodesta 1962. Kotitalousopetus-lehden toimitusvaliokunnan johtaja hän oli vuosina 1945–1951, Kotitalouslehden toimituksen johtaja vuodesta 1952 ja päätoimittaja vuosina 1953–1968.

Lampisen vanhemmat olivat maanviljelijä Antti Lampinen ja Maria (o.s. Lähde).

Teokset
-------

* *Karjalainen keittokirja : maakunnallisia ruokia ja niiden valmistustapoja*. (2. painos Karjalaisen kulttuurin edistämissäätiö 1978). Helsinki: Otava, 1953.
* *Ruokia ja ruokataloutta Keski-Suomesta*. Jyväskylä: Keski-Suomen Marttapiiriliitto, 1980. ISBN 951-99267-4-7.

Lähteet
-------

1. ↑  Suomen Sukututkimusseura: Aino Lampinen, hautakivitietokanta: Lappeenranta, Joutsenon uusi hautausmaa *sukuhaku.genealogia.fi*. Viitattu 13.2.2023.
2. 1 2 3  Lampinen, Aino Katriina, Kuka kukin on (Aikalaiskirja) 1970, sivu 512, toimittaneet Pentti Huovinen, L. Arvi P. Poijärvi, Keijo Virtamo, Sirkka E. Tuomikoski, Otava, Keuruu 1970
3. ↑  Vaajakallio, Maire: Muttia syödään Keski-Suomessa.  *Helsingin Sanomat*, 13.11.1980, s. 23. HS Aikakone (vain tilaajille). Viitattu 29.10.2018.
4. ↑  Kotitalous-lehti nyt verkossa!  2018. Kotitalousopettajien liitto – Hushållslärarnas förbund.  Arkistoitu 29.10.2018. Viitattu 29.10.2018.
**Donald Fields** (1937 Leeds, Englanti – joulukuu 1987 Helsinki) oli brittiläinen Suomessa työskennellyt toimittaja ja englannin kielen opettaja.

Fields asui Suomessa 1960-luvun keskivaiheilta alkaen ja teki aluksi englanninkielisiä ohjelmia Ylen ulkomaanpalvelulle ja opetti englantia Helsingin kauppakorkeakoulussa. Myöhemmin hän toimi *The Sunday Timesin* Pohjoismaiden-kirjeenvaihtajana ja teki juttuja myös *The Guardian*- ja *The Independent* -sanomalehtiin, UPI-uutistoimistolle, BBC:lle, tanskalaiseen *Politiken*-lehteen sekä eräille Pohjois-Amerikan radioasemille.

Donald Fieldsin suorasanainen raportointi muun muassa Suomen ulkopolitiikasta herätti Suomessa närkästystä jopa viranomaisissa. Hänet muistetaan muun muassa vuoden 1982 artikkelistaan "Suomalainen itsesensuuri", joka julkaistiin *Index of Censorship* -lehden lisäksi *Helsingin Sanomissa*.

Fields yhdisti kielenopetusta ja journalismia *Helsingin Sanomien* englanninkielisissä pakinoissaan. Hän myös näytteli television kielenopetusohjelmissa, kuten Neil Hardwickin ja Joseph Whiten käsikirjoittamassa kaksiosaisessa englanninkielisessä minisarjassa *Invitation to a Murder* (Yle 1976, ohj. Marjatta Cronwall).

Lähteet
-------

1. 1 2 3  Kuolleita: toimittaja Donald Fields.  *Helsingin Sanomat*, 9.12.1987, s. 27. Näköislehden aukeama (tilaajille).
2. ↑  Fields, Donald: Brittinäkemys karhun naapurista. Suomalainen itsesensuuri eli suuri vapaus ja sen pieni hinta.  *Helsingin Sanomat*, 4.7.1982, s. 28. Näköislehden aukeama (tilaajille).
3. ↑  Kajava, Jukka: Kuka murhasi Donald Fieldsin?.  *Helsingin Sanomat*, 13.3.1976, s. 33. Näköislehden aukeama (tilaajille).